Blitsbokke moet nou vir derde plek uitspeel | Maroela Media
Blitsbokke moet nou vir derde plek uitspeel
Suid-Afrika kon, soos verlede jaar, Sondag weer nie op eie bodem met die louere wegstap nie nadat hulle in die halfeind van Wêreldrugby se sewesreeks in die Kaapstad-stadion deur Nieu-Seeland uitgeskakel is.
Die Blitsbokke kon maar net nie hulle ritme vind nie. Hulle was ondermeer te voorspelbaar en is goed deur die Nieu-Seelanders hokgeslaan – iets wat die ander spanne ook toenemend begin regkry as die laaste twee toernooie 'n aanduiding is.
Dan was die Blitsbokke se verdediging ook nie strykdeur wat dit moes wees nie.
Die opsies was ook nie altyd goed nie, en ondermeer het 'n skoppie of twee in plaas van uitgeë vir omkeerbesit op die aanval gesorg.
Nieu-Seeland sal in die eindstryd teen Argentinië te staan kom wat met 14-12 teen Kanada in die ander halfeind gewen het.